Ulama mi a ttiγ ur xdimeγ ara. Dacu xedmeγ? Seg asmi d-kkreγ ttaqṛuṛt ala lxiṛ: ṛuḍaγ imawlen-iw alami d asmi d-ddiγ ar dada-k Lḥaǧ. Telṭac n ssna di laεmeṛ-iw qubleγ axxam. Wamag lqum n tura, temenṭac n sna mazal a ttfeẓẓent cwangu, ad laεbent am tullas…dacu yehwa-yasent, ifka-d unyir-nnsent ad aγ-d-rrent ttaṛ! Nek telṭac n sna, qubleγ axxam. Seg asmi i d-ddiγ, ṛuḍaγ dada-k Lḥaǧ, naγ tecfiḍ amek i d-as-beddeγ, yezga am selṭan alami d tizi i deg immut…ṛuḍaγ imγaṛen-iw, ṛuḍaγ ilewsan-iw, ruḍaγ tilewsatin-iw…Ula tura ma d ad tfeṛḥeḍ (temmeγ teṭṭef afus n Ṭbib) ayen deg ad iyi-ttṛaḍin d tamγaṛt, d nek i mazal ilaq ad tttṛaḍin tislit! Amek a mmi ḥebbu mačči d daεwessu? Tella daεwessu nig tagi!